The Spear-saak weer in hof | Nuus24
Johannesburg – Die verhoor van twee mans wat daarvan aangekla word dat hulle ‘n kunswerk waarin pres. Jacob Zuma se geslagsdele ontbloot word, gevandaliseer het, het in die Hillbrow-landdroshof voortgeduur. Barend la Grange (58) en Louis Mabokela (25) word daarvan beskuldig dat hulle Brett Murray se skildery The Spear beskadig het. Hulle het die kunswerk op 22 Mei vanjaar in die Goodman-galery met swart en rooi verf besmeer. La Grange sê sy dade was ‘n politieke stelling. Hy meen dit het nie oor kuns gegaan nie, maar eerder ‘n politieke kwessie, wat ‘n raskwessie geword het. Hy sê hy het nie Mabokela geken nie. Die hofsaak is intussen tot 2 Oktober uitgestel.Volg Nuus24 op Twitter Lees meer oor: brett murray | the spear VOLGENDE OP NUUS24X